Cirroc Lofton

Cirroc Lofton (* 7. August 1978 in Los Angeles, Kalifornien) is en US-amerikaanschen Filmschauspeler.

 Leven un Wark 
Cirroc Lofton is en Neffe vun den Baseball-Star Kenny Lofton. Sien eerste lütte Filmrull speel he 1992 in de Kummedie Beethoven. Een Johr later hett he bi en Casting för de Star-Trek-Reeg Deep Space Nine deelnahmen un kreeg dor de Rull vun Jake Sisko, den Söhn vun den Kummandaten op de Statschoon. Disse Rull speel he bit to’n Enn vun de Feernsehreeg in’t Johr 1999 un is dormit internatschonal bekannt worrn. Parallel dorto un ok dorna harr he Gastrullen in verschedene annere Feernsehregen.

Sien egen Vertellen na stammt de Vörnaam Cirroc ut de Amhaarschen Spraak un bedüüt so veel as „de Wiese“. In 2005 is en Musikalbum mit den Titel Divine Intervention rutkamen, an dat Lofton as Rapper mitarbeit hett.

 Filmografie (Utwahl) 
 Johr Titel Synchroonsnacker 1992 Beethovendt.: Ein Hund namens Beethoven   1993 The Magic Paintbrush, Feernsehn   1993-99 Star Trek: Deep Space Nine, Feernsehreeg Tobias Müller (1. Staffel)Julien Haggége (Rest) 1999-2000 The Hoop Life, Feernsehreeg   2004 Fronterz   2008 Ball Don’t Lie  

 Utteken 
Lofton hett opstunns (Stand: April 2013) noch keen Filmpriesen wunnen, weer aver för sien Rull in Star Trek: Deep Space Nine tweemol nomineert: 1996 för den Young Artist Award un 1997 för den YoungStar Award.

 Weblenken 


Kategorie:Schauspeler
Kategorie:Börger von de USA
Kategorie:Mann
Kategorie:Boren 1978